Opitulante gratia Christi sit omnibus Christi fidelibus cognitum presentibus, absentibus sive futuris, qualiter Ego Ingelbertus, necessitate conpulsus, vendo cuidam Wualterio S. Cirici canonico et sacerdoti et Girberto fratri suo quoddam alodum, in pago Nevernensi situm, scilicet in villa que dicitur Vernaïa et quod vocatur a rusticis vetus clausum cum casuale et puteo. Terminationes vero prefati alodi ita sunt: in una fronte terra S. Marie, in altero latere terra S. Simphoriani, in tertio alodum quod fuit Maginerii sacerdotis avunculi mei; in quarta fronte via publica. Infra has terminationes consilio parentum et amicorum meorum vendo memoratis fratribus Wualterio et Girberto supradictum clausum tali conventu ut habeant firmissimam potestatem donandi et vendendi et voluntatem suam omnino faciendi. Si vero aliquis ex parentibus meis hanc cartam a me factam calumniare vel aliquam voluerit controversiam facere, quod absit, non vincat, sed cui litem intulerit libram unam auri cocti coactus reddat et postea hec carta firma et stabilis permaneat. Et ut in posterum firmiorem obtineat vigorem manu propria eam firmavi, et parentes et amicos meos idem fieri jussi. S. Engelberti et uxoris ejus Eldrede et eorum infantium. S. Attonis, S. Stephani et Giraldi filii ejus. S. Tetberti nepotis ejus, S. Girardi fratis ejus. S. Gosberti.